จากใจ
ถือเป็นประวัติศาสตร์ของธนาคารทหารไทย ตั้งแต่มีผู้บัญชาการทหารบกเข้ามานั่งในสัดส่วนผู้ถือหุ้นฝ่ายกองทัพ ไม่เค้ยยย... ไม่เคย กล่าวอะไรกับผู้ถือหุ้นสักกะแอะ
12 เม.ย. 2555

ถือเป็นประวัติศาสตร์ของธนาคารทหารไทย ตั้งแต่มีผู้บัญชาการทหารบกเข้ามานั่งในสัดส่วนผู้ถือหุ้นฝ่ายกองทัพ ไม่เค้ยยย... ไม่เคย กล่าวอะไรกับผู้ถือหุ้นสักกะแอะ
ประชุมผู้ถือหุ้นแบงก์ทหารไทยครั้งนี้จึงพิเศษสุด ที่ผู้ถือหุ้นได้ยินคำกล่าวของ พล.อ.ประยุทธ์ จันทร์โอชา ผบ.ทบ. ถึงความมุ่งมั่นจะทำให้ธนาคารทหารไทยยังคงอยู่ และขอให้คนไทยพูดคุยกันมากขึ้น
ไม่ใช่แค่นั้น...
จู่ๆ ผู้ถือหุ้นรายหนึ่งก็ลุกขึ้นบอกความในใจส่งไปถึง ผบ.ทบ.ที่นั่งอยู่หน้าห้อง
“ผมเป็นคนกรุงเทพฯ นะครับ ผมอยากขอบคุณทหารที่ช่วยพวกเราตอนน้ำท่วม 
ผมขอบคุณจากใจคนไทย เชื่อมั้ยครับ หลังน้ำท่วมวันที่ดอกป๊อปปี้ขาย ผมหาซื้อไม่ได้ ผมอยากช่วยซื้อ ผมเลยนั่งรถไปซื้อที่อนุสาวรีย์ชัยสมรภูมิ 3,000 บาท 
ปีหน้าถ้าดอกป๊อปปี้บานอีกครั้ง ผมอยากให้แบงก์ทหารไทยเป็นจุดขายดอกป๊อปปี้ทั่วประเทศครับ” 
สิ้นเสียงผู้ถือหุ้นท่านนี้ ผู้ถือหุ้นปรบมือเสียงดังกึกก้องห้องประชุม 
พล.อ.ประยุทธ์ ผบ.ทบ. ลุกขึ้นไหว้ โค้งขอบคุณผู้ถือหุ้น
ชื่นมื่นจริงๆ